સોમવારે રાતે અમરનાથ યાત્રાની બસ પર થયેલા આતંકી હુમલા પછી મંગળવારે સવારે જમ્મુ બેઝ કેમ્પ પરથી સવારે 3:15 વાગે 3000 શ્રદ્ધાળુઓનું બીજું જૂથ પહેલગામ વાળા રસ્તેથી દર્શન કરવા માટે રવાના થયું છે. આ જૂથમાં 1529 પુરુષ અને 537 મહિલાઓ સમેત 250 સાધુ છે. જો કે હુમલા બાદ અમરનાથ યાત્રાની સુરક્ષા વ્યવસ્થા વધુ સધન કરવામાં આવી છે. પણ તે સાથે જ યાત્રાળુઓએ પણ હુમલા બાદ અમરનાથ યાત્રા ચાલુ રાખવાનો નિર્ણય કરી વહેલી સવારે જ હર હર ભોલેના નાદ સાથે દર્શન કરવા માટે ઉત્સાહ દર્શાવ્યો હતો.